钦定古今图书集成/方舆汇编/职方典/第1353卷 > 《德庆州志》
## 钦定古今图书集成/方舆汇编/职方典/第1353卷 > 《德庆州志》

府馆　系守备公署，即今司，生祠乃其旧址。废都城县　，在州西都城乡，晋设。宋开宝四年废都城址尚存，为都城巡检司。

废晋康县　，在州南七十里。本隋遂安县，唐改曰晋康，属康州。宋省入端溪。

废乐城县　在州西都城乡，隋时废。

古郡　在州南晋康乡黄昭村，距城三十里。古传云，“昔有神到此，一夕作城，天曙则去，不知所在。” 明日人观之，但见䂓模制度及炉灶之类，至今尚存，因名其地为古郡。

会讲堂　在香山“东岳行祠” 前，知州凃铉建。明万历丙午年，知州欧阳东白重修。

皇清康熙丙午年，知州秦世科移其物料建“大士殿。”

故址今为二门

西庙　在州西三里孝通坊龙武行宫，今废。浮香亭　旧在州北二里香山。宋郡守余梧冈见石上有佛迹，西有泉，声潺湲，因创其亭，久废。登云亭　在州东五里登云桥上。宾兴大典，饮饯及游送使者皆此，今废。

夜饮亭　在州东二里，地名“马栏塘。” 基四面环水。进士梁智建，以娱诗酒。今废。